Carolus Fridericus Philippus de Martius

Carolus Fridericus Philippus de Martius (Theodisce Carl Friedrich Philipp von Martius, Erlangae natus die 17 Aprilis 1794 et Monaci mortuus die 13 Decembris 1868) fuit botanista, explorator et ethnographus Germanus. 

Vita et opera

In Academia Regia Friderico-Alexandrina educatus, ab anno 1817 ad 1820 cum Ioanne Baptista de Spix expeditionem magnam per Brasiliam fecit, floram et mores populorum indigenarum observans. Flumen Sancti Francisci et Parnahybam investigaverant, per continentem ad delta fluminis Amazonum advenerant, quod omne cum parte flumini Nigri perscrutati sunt necnon Iapuram Amazonum accolam. 

Ab anno 1820 Monaci in horto botanico Monacensi laborabat, anno 1832 ad annum 1836 huius horti director fuit Ab anno 1826 Universitatis Monacensis professor. Collectionem plantarum in Brasilia collectarum servabat et augebat; ex expeditione circa 12 milia exemplarium apportaverat, et usque ad 300 milia exemplarium 65 milia specierum hoc herbarium amplificavit. Multas species cum Iosepho Gerhardo Zuccarini descripsit.


Memoria

Martiodendron genus nomine eius a Henrico Allan Gleason nominata est.

Opera selecta

 Flora cryptogamica Erlangensis, 1817
 Nova genera et species plantarum Brasiliensium, vol. I-III, 1823—1832
 Palmarum familia eiusque genera denuo illustrata, 1824
 Icones selectae Plantarum Cryptogamicarum Brasiliensium, 1827
 Hortus regius Monacensis, 1829 (cum )
 Flora Brasiliensis, ab anno 1840 ad 1906 volumina I-XV edita

Notae

Nexus interni
:Categoria:Taxa Martius

 Nexus externi 

Categoria:Botanistae Germaniae
Categoria:Alumni Universitatis Erlangensis
Categoria:Professores Universitatis Monacensis
Categoria:Sodales Academiae Regiae Scientiarum Suecicae
Categoria:Herbariorum confectores
Categoria:Exploratores Amazoniae
Categoria:Exploratores Americae Australis